Í Júní 2018 var tekin í notkun glænýr bátur hjá Kambi , Kristján HF 100 . Þetta er Cleopatra 46B byggður af Trefjum í Hafnarfirði . Báturinn rúmar allt að 73 kör sem eru 460 lítrar að stærð . Þar er upphituð stakkageymsla fyrir sex manns , svefnpláss fyrir sex með sér sturtu fyrir hvern mann , fullbúið eldhús og er hann í raun útbúinn til lengri útiveru ef þess þarf . Nýji báturinn býður upp á meiri sókn á miðin , hann er stærri og þolir betur verri veður og fer þ.a.l fleiri róðra í hverri vinnulotu . Kæli - og blóðgunarkerfið í bátnum er frá Skaganum 3X með tveimur sniglum og hefur sama hitastig og er í sjónum sem heldur fisknum ferskari . Því næst fer fiskurinn í kælisnigilinn þar sem er 0° heitur sjór og að lokum fer hann niður í lest í krapa . Kerfið skapar því gífurlega mikla gæðaafurð og er þessi bátur fyrsti á landinu sem er útbúinn blæði - og kælisnigli . Okkur hlakkar til þess að halda áfram veiðunum á þessum glæsilega bát sem hefur nú þegar stuðlað að meiri hagkvæmni og gæðum í vinnslu & afurðum .